ක්ෂය රෝගීන් හැංගිලා
මේ වනවිට හඳුනාගෙන ඇත්තේ ජනගහනයට ලක්ෂයකට රෝගීන් හතළිස් දෙකක් පමණ යැයි ද එයට ප්රධාන හේතුව තමන් මෙම රෝග තත්ත්වයට ගොදුරුව තිබුණ ද නිසි ප්රතිකාර සඳහා යොමු නොවීම හා ඒ පිළිබඳ ජනතාවගේ දැනුවත්භාවය අඩු මට්ටමක පැවැතීම යැයි ක්ෂය රෝග මර්දන හා ලය රෝග පිළිබඳ ජාතික වැඩසටහන සඳහන් කරයි එම වැඩසටහන මඟින් නිකුත්කරැති වාර්තාවකට අනුව 2023 වර්ෂයේ මුළු දිවයින තුළ දිස්ත්රික් සෞඛ්ය සේවා අධ්යක්ෂ බල ප්රදේශ 26 අතුරින් රෝගීන් 9732ක පිරිසක් හඳුනාගෙන ඇති අතර එම සංඛ්යාවෙන් 46ක පිරිසක් බස්නාහිර පළාතෙන් හමුවී ඇත එය සංඛ්යාවක් ලෙස 4362කි සමස්තයක් ලෙස මුළු දිවයිනෙන් හමුවූ ක්ෂය රෝග ආසාදිතයන් අතරින් 25ක පිරිසක් කොළඹ දිස්ත්රික්කයෙන් හමුවී ඇතැයි ද ඒ අතුරින් කොළඹ මහා නගර සභා බල ප්රදේශයේදී හමුවූ සංඛ්යාව කොළඹ දිස්ත්රික්කය දෙස සලකා බලද්දී 50ක පිරිසක් බැව් ක්ෂය රෝග මර්දන හා ලය රෝග පිළිබඳ ජාතික වැඩසටහනේ අධ්යක්ෂිකා විශේෂඥ වෛද්ය ප්රමිතා ශාන්තිලතා මහත්මිය පැවසුවාය ක්ෂය රෝගය වැළඳීම ශ්වසන පද්ධතිය ඇතුළු පෙනහලු ආශ්රිතව පමණක්ම නොව ශරීරයේ නිය හා කෙස් හැර ඕනෑම අවයවයක් ආශ්රිතව සිදුවිය හැකි බැව් ද සඳහන් කරන අධ්යක්ෂවරිය මොළය වසා ගැටිති අස්ථි පද්ධතිය සම ඇස් වකුගඩු ආහාර ජීරණ පද්ධතිය ඇතුළු ශරීරයේ ඕනෑම ඉන්ද්රීයක මෙවැනි තත්ත්වයක් ඇතිවිය හැකි බැව් ද සඳහන් කළාය අධික ජන ඝනත්වය ජීවන රටාව ඒකරාශිවීම වැඩිවීම පෝෂණ තත්ත්වයන් අඩුවීම තුළ ඇතිවන ප්රතිශක්ති හීනතාවය මෙන්ම කෙළ ආශ්රිතව මෙම ක්ෂය රෝගය පැතිරිය හැකි බව ද ඇය කීවාය සති දෙකකට වඩා කාලයක සිට පවතින කැස්ස උණ ශරීරයේ බර අඩුවීම රාත්රියේ අධික ලෙස දහදිය දැමීම හා ආහාර අරුචිය පවතින්නේ නම් වහාම රජයේ රෝහලක් වෙත හෝ රජයේ රෝහලකට අනුබද්ධ ලය රෝග පිළිබඳ සායනයක් වෙත ගොස් වෛද්ය උපදෙස් හා ප්රතිකාර ලබාගත යුතු යැයි විශේෂඥ වෛද්ය ප්රමිතා ශාන්ති ලතා මහත්මිය සඳහන් කළාය